Senat “Maxsus iqtisodiy zonalar to‘g‘risida”gi qonunni ko‘rib chiqdi

Senat tomonidan “Maxsus iqtisodiy zonalar to‘g‘risida”gi qonun ma’qullandi. Bu haqda “Huquqiy axborot” Telegram kanali ma’lum qildi.

Qonunda maxsus iqtisodiy zonalarning turlari va ularning faoliyatini tashkil etish chora-tadbirlari ko‘rsatib o‘tilgan.
Maxsus iqtisodiy zonalarning faoliyat ko‘rsatish muddatini uzaytirish, chegaralarini o‘zgartirish va uni tugatish, ularning faoliyatini tashkil etish hamda boshqarish bo‘yicha asosiy tushunchalar hamda qoidalar belgilangan.
Ma’qullangan qonun Prezident tomonidan imzolanib, belgilangan tartibda e’lon qilingach, rasmiy kuchga ega bo‘ladi.